CELEX: 32020R0996
Language: lv
Date: 2020-07-09 00:00:00
Title: Komisijas Īstenošanas regula (ES) 2020/996 (2020. gada 9. jūlijs) par atļauju karvakrola, timola, D-karvona, metilsalicilāta un L-mentola preparātu izmantot par barības piedevu gaļas cāļiem un dējējvistu cāļiem un mazāk izplatītu sugu dējējputniem (atļaujas turētājs – Biomin GmbH) (Dokuments attiecas uz EEZ)

10.7.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 221/87
               
            
         KOMISIJAS ĪSTENOŠANAS REGULA (ES) 2020/996
         (2020. gada 9. jūlijs)
         par atļauju karvakrola, timola, D-karvona, metilsalicilāta un L-mentola preparātu izmantot par barības piedevu gaļas cāļiem un dējējvistu cāļiem un mazāk izplatītu sugu dējējputniem (atļaujas turētājs – Biomin GmbH)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums uz atļauju lietot karvakrola, timola, D-karvona, metilsalicilāta un L-mentola preparātu. Minētajam pieteikumam ir pievienotas minētās regulas 7. panta 3. punktā prasītās ziņas un dokumenti.
                  
               
                     (3)
                  
                  
                     Minētais pieteikums attiecas uz atļauju karvakrola, timola, D-karvona, metilsalicilāta un L-mentola preparātu izmantot par barības piedevu gaļas cāļiem un dējējvistu cāļiem un mazāk izplatītu sugu dējējputniem; to paredzēts klasificēt piedevu kategorijā “zootehniskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2019. gada 15. maija atzinumā (2) secināja, ka ar piedāvātajiem lietošanas nosacījumiem karvakrola, timola, D-karvona, metilsalicilāta un L-mentola preparāts neatstāj nelabvēlīgu ietekmi ne uz dzīvnieku veselību, ne patērētāja drošību, ne vidi. Tā arī secināja, ka lietotāja eksponētība ieelpojot ir maz ticama un ka nevar izdarīt secinājumu par ādas vai acu sensibilizāciju. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka, jo īpaši uz piedevas lietotāju, veselību. Iestāde secināja, ka piedeva var būt efektīva gaļas cāļu zootehnisko parametru uzlabošanā un ka šo secinājumu var attiecināt arī uz dējējputnu cāļiem un ekstrapolēt uz mazāk izplatītu sugu dējējputniem. Iestāde neuzskata, ka būtu vajadzība noteikt īpašas prasības attiecībā uz uzraudzību pēc piedevas laišanas tirgū. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     Karvakrola, timola, D-karvona, metilsalicilāta un L-mentola preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādēļ minēto preparātu būtu jāatļauj lietot tā, kā norādīts šīs regulas pielikumā.
                  
               
                     (6)
                  
                  
                     Šajā regulā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā specificēto preparātu, kas pieder pie piedevu kategorijas “zootehniskās piedevas” un funkcionālās grupas “citas zootehniskās piedevas”, ir atļauts izmantot par dzīvnieku barības piedevu, ievērojot pielikumā noteiktos nosacījumus.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 9. jūlijā
            
               
                  Komisijas vārdā
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2019; 17(6):5724.
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        mg piedevas uz kg kompleksās barības ar mitruma saturu 12 %
                     
                     
                         
                     
                     
                         
                     
                  
                        
                           Kategorija: zootehniskās piedevas. Funkcionālā grupa: citas zootehniskās piedevas (zootehnisko parametru uzlabošana)
                        
                     
                  
                        4d20
                     
                     
                        Biomin GmbH
                     
                     
                        Karvakrola, timola, D-karvona, metilsalicilāta un L-mentola preparāts
                     
                     
                        
                           Piedevas sastāvs
                        
                        Preparāts ar šādu sastāvu:
                        
                                    —
                                 
                                 
                                    karvakrols (120–160 mg/g),
                                 
                              
                                    —
                                 
                                 
                                    timols (1–3 mg/g),
                                 
                              
                                    —
                                 
                                 
                                    
                                       D-karvons (3–6 mg/g),
                                 
                              
                                    —
                                 
                                 
                                    metilsalicilāts (10–35 mg/g),
                                 
                              
                                    —
                                 
                                 
                                    
                                       L-timols (30–55 mg/g),
                                 
                              
                                    —
                                 
                                 
                                    amorfais silīcija dioksīds (maks. 100 mg/g),
                                 
                              
                                    —
                                 
                                 
                                    hidrogenēta augu eļļa (maks. 700 mg/g).
                                 
                              Cieta viela kapsulās
                     
                     
                        Gaļas cāļi
                        Dējējvistu cāļi
                        Mazāk izplatītu sugu dējējputni
                     
                     
                        —
                        —
                        —
                     
                     
                        65
                     
                     
                        105
                     
                     
                        
                                    1.
                                 
                                 
                                    Piedevas un premiksu lietošanas norādījumos norāda glabāšanas apstākļus un noturību pret termisku apstrādi.
                                 
                              
                                    2.
                                 
                                 
                                    Piedevu nelieto kopā ar citiem karvakrola, timola, D-karvona, metilsalicilāta un L-mentola avotiem.
                                 
                              
                                    3.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu potenciālos riskus, kas izriet no to lietošanas. Ja ar šādām procedūrām un pasākumiem minētos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsardzības līdzekļus, t. sk. ādas un acu aizsarglīdzekļus.
                                 
                              
                     
                        30.7.2030.
                     
                  
                        
                           Aktīvās vielas raksturojums
                        
                        Karvakrols (CAS numurs: 499-75-2)
                        Timols (CAS numurs: 89-83-8)
                        
                           D-karvons(CAS numurs: 2244-16-8) Metilsalicilāts (CAS numurs: 119-36-8)
                        
                                    —
                                 
                                 
                                    
                                       L-mentols (CAS numurs: 2216-51-8)
                                 
                              
                  
                        
                           Analītiskā metode
                            (1)
                        
                        Aktīvo vielu kvantitatīvai noteikšanai:
                        gāzhromatogrāfija kombinācijā ar liesmas jonizācijas detektēšanu (GC-FID).
                     
                  
               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.